
Rahanõude lootusetuks tunnistamine ja  mahakandmine Arhitektuuri-ja Linnaplaneerimise Ameti bilansist
	
1. Asjaolud ja menetluse käik
Narva Linnavalitsuse Arhitektuuri- ja Linnaplaneerimise Amet taotleb rahanõue Deiconvision OÜ  lootuseks tunnistamist ja mahakandmist oma bilansist. 

Rahanõue Deiconvision OÜ vastu.

	Rahanõude sisu
	Tänavate sulgemise maks

	Rahanõude suurus
	3 840.02 eurot

	Rahanõude tekkimise aeg
	18.06.2013 (1 152.00 eurot) ja 03.07.2013 (2 688.00 eurot)

	Rahanõude alus
	Narva LV Arhitektuuri- ja LP Ameti arve 256L ja 296L

	Rahanõude rahuldamiseks rakendatud meetmed 
	Narva LV Arhitektuuri- ja LP Ameti 13.03.2014 kiri nr 1-13/885

	Rahanõude rahuldamata jätmise põhjused
	Deiconvision OÜ vastu algatatud pankrotprotseduur

	Andmed rahanõude allahindluse kohta
	Narva LV Arhitektuuri- ja Linnaplaneerimise Ameti 30.05.2014 raamatupidamisõiend

	Rahanõudega seotud õiguste ja kohustuste üleminek
	Ei ole

	Muud rahanõudega seotud andmed
	Ei ole




Küsimust arutati Narva Linnavalitsuse linnavarakomisjoni 03.06.2015. a istungil (protokoll nr 6, punkt 3). Otsustati rahuldada Arhitektuuri- ja Linnaplaneerimise Ameti taotlus Deiconvision OÜ osas.

2. Õiguslikud alused
2.1. KOKS § 30 lõige 1 punkt 2 sätestab, et valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Narva Linnavalitsuse 08.03.2006. a määrusega nr 257 “Narva linna raamatupidamise sise-eeskirja kinnitamine” kinnitatud Narva linna raamatupidamise sise-eeskirja § 43 lõike 8 alusel, kui ebatõenäoliselt laekuvad nõuded osutuvad lootusetuks, kantakse nii nõue kui ka allahindlus vastaval kontrakontol bilansist välja. Nõue loetakse lootusetuks, kui LRK-l või Linnal tervikuna puuduvad igasugused võimalused nõude kogumiseks (nt võlgnik on likvideeritud või pankrotis ning pankrotipesas olevatest varadest ei piisa nõude tasumiseks) või selle tagasinõudmiseks tehtavad kulutused osutuvad kallimaks saadavast tulust.
2.3. Narva Linnavolikogu 24.08.2006. a määruse nr 34 “Linnavara kõlbmatuks tunnistamise, mahakandmise ja hävitamise kord» (edaspidi Kord) § 3 kohaselt rahanõue tunnistatakse lootusetuks vastavalt Narva linna raamatupidamise sise-eeskirja § 43 lõike 8 põhimõtetele. 
2.4. Korra § 22 punkti 2 kohaselt otsuse rahanõude, mille summa on alla 64 000 eurot, lootusetuks tunnistamise ja lootusetu rahanõude mahakandmise kohta võtab vastu rahanõude valitseja Narva linnavalitsus.
2.5. Korra § 26 kohaselt otsus rahanõude lootusetuks tunnistamise ja mahakandmise kohta peab sisaldama rahanõude lootusetuks tunnistamise taotlusega nõustumist; rahanõude lootusetuks tunnistamise otsust ja volitamist selle rahanõude bilansist mahakandmiseks; märget lootusetuks tunnistatud rahanõudega seotud õiguste ja kohustuste ülekandmise kohta.
2.6. PankrS § 158 lg-te 1-4 kohaselt kohaldatakse pankrotimenetluse lõpetamist raugemise tõttu pärast pankroti väljakuulutamist kohaldatakse juhul, kui pankrotivarast ei jätku massikohustuste ja pankrotimenetluse kulude katteks vajalike maksete tegemiseks. PankrS § 167 lg 1 kohaselt pärast pankrotimenetluse lõppemist võivad võlausaldajad nõuded, mille võis esitada pankrotimenetluses, kuid mis on selles jäänud esitamata, samuti nõuded, mis küll esitati, kuid mis jäid rahuldamata ja millele võlgnik vastu vaidles, esitada võlgniku vastu üldises korras. Sel juhul pankrotimenetluse aja eest intresse ja viiviseid ei arvestata. Kuid võttes arvesse seda, et pankrotimenetlus oli lõpetatud raugemise tõttu, on nõude esitamine üldises korras ehk kohtumenetluses mõttetu, kuna pankrotimenetluse lõpetamine raugemise tõttu tähendab, et võlgnikul puudub igasugune vara, millele sissenõuet pöörata.
2.7. Tulenevalt Korra §-st 27 on Korra §-s 26 nimetatud otsus alus lootusetuks tunnistatud rahanõude mahakandmiseks selle rahanõude valitseja poolt.

3. Otsus
3.1. Nõustuda Arhitektuuri- ja Linnaplaneerimise Ameti taotlusega Deiconvision OÜ (registrikood 11649364, pankrotis) vastu olemasoleva rahanõude lootusetuks tunnistamiseks.
3.2. Tunnistada lootusetuks rahanõue Deiconvision OÜ (pankrotis) vastu summas 3840,02 eurot.
[bookmark: _GoBack]3.3. Anda Narva Linna Arenduse ja Ökonoomika Ameti raamatupidamise- ja finantsteenistusele volitus käskkirja  punkti 3.2. nimetatud lootusetu rahanõude mahakandmiseks bilansist.
3.4. Korralduse punktis 3.1. nimetatud lootusetute rahanõudega seotud õigused ja kohustused ei kuulu ülekandmisele.

4. Rakendussätted 
4.1. Narva Linnakantseleil teha korraldus teatavaks Narva Linna Arenduse ja Ökonoomika Ametile.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

